Amerikansusikoira

Amerikansusikoira (American Wolfdog) on yhdysvaltalainen koirarotu. Argentiinan virallinen FCI:n alainen järjestö Argentiinan Kennelliitto (Federación Cinológica Argentina) on hyväksynyt rodun nimellä perro lobo americano.Razas. Federación Cinológica Argentina Haettu 25.12.2025.

 Ulkonäkö 
Rotu on kookas, voimakasrakenteinen, hyvin voimakas ja atleettinen.

 Luonne ja käyttäytyminen 
Amerikansusikoira on erittäin älykäs, voimakastahtoinen, utelias ja väsymättömän energinen. Se on aina valmis toimintaan ja vaatiikin paljon liikuntaa. Vieraisiin se suhtautuu varauksella.

 Alkuperä 
Suden ja saksanpaimenkoiran väliset risteytykset ovat herättäneet paljon keskustelua Yhdysvalloissa, ja kymmenen osavaltiota on kieltänyt ne kokonaan. Vuonna 1986 perustettiin United States American Wolfdog Association, ja nykyisin koirasusia arvellaan olevan Pohjois-Amerikassa noin 80 000–600 000. Amerikkalaisesta susikoirasta on olemassa muutama erilainen variaatio, riippuen siitä onko koiran osa perimästä saksanpaimenkoiralta, siperianhuskyltä vai alaskanmalamuutilta. Ainoa Yhdysvalloissa omaksi rodukseen asti kehittynyt on "tundrapaimenkoira" eli amerikansusikoira, joka pohjautuu saksanpaimenkoiran ja suden risteytykseen.Morris, Desmond. Dogs - The Ultimate Dictionary of Over 1000 Dog Breeds, s. 681. Trafalgar Square, 2008: North Pomfret, Vermont.

 Lähteet 

Luokka:Yhdysvaltalaiset koirarodut
Luokka:FCI:n ulkopuoliset rodut
Luokka:Koirasudet
Luokka:Paimenkoirat